text: РЕШЕНИЕ EUCAP SAHEL NIGER/1/2013 НА КОМИТЕТА ПО ПОЛИТИКА И СИГУРНОСТ
  от 23 юли 2013 година
  за удължаване на мандата на ръководителя на мисията на Европейския съюз по линия на ОПСО в Нигер (EUCAP SAHEL Niger)
  (2013/401/ОВППС)
  КОМИТЕТЪТ ПО ПОЛИТИКА И СИГУРНОСТ,
  като взе предвид Договора за Европейския съюз, и по-специално член 38, трета алинея от него,
  като взе предвид Решение 2012/392/ОВППС на Съветаот 16 юли 2012 г. относно мисия на Европейския съюз по линия на ОПСО в Нигер (EUCAP SAHEL Niger) (1);
  като има предвид, че:
  (1)
  По силата на член 9, параграф 1 от Решение 2012/392/ОВППС Комитетът по политика и сигурност (КПС) е оправомощен, в съответствие с член 38 от Договора, да взема необходимите решения с цел упражняване на политически контрол и стратегическо ръководство на мисията на Европейския съюз по линия на ОПСО в Нигер (EUCAP SAHEL Niger), включително решението за назначаване на ръководител на мисията.
  (2)
  На 17 юли 2012 г. КПС прие Решение EUCAP SAHEL Niger/1/2012 (2), с което назначи генерал Francisco ESPINOSA NAVAS за ръководител на мисията EUCAP SAHEL Niger за периода от 17 юли 2012 г. до 16 юли 2013 г.
  (3)
  На 9 юли 2013 г. Съветът прие Решение 2013/368/ОВППС (3) за удължаване на периода, покрит от референтната финансова сума за EUCAP SAHEL Niger до 31 октомври 2013 г.
  (4)
  На 12 юли 2013 г. върховният представител на Съюза по въпросите на външните работи и политиката на сигурност предложи мандатът на генерал Francisco ESPINOSA NAVAS като ръководител на мисията EUCAP SAHEL Niger да бъде удължен от 17 юли 2013 г. до 31 октомври 2013 г.,
  ПРИЕ НАСТОЯЩОТО РЕШЕНИЕ:
  Член 1
  Мандатът на генерал Francisco ESPINOSA NAVAS като ръководител на мисията EUCAP SAHEL Niger се удължава до 31 октомври 2013 г.
  Член 2
  Настоящото решение влиза в сила в деня на приемането му.
  Прилага се от 17 юли 2013 г.
  Съставено в Брюксел на 23 юли 2013 година.